Κιμ Μπέισινγκερ

Η Κιμ Μπέισινγκερ (ή  Κιμ Μπάσιντζερ,όπως έγινε ευρέως γνωστή στην Ελλάδα) (Αγγλικά: Kimila Ann "Kim" Basinger, 8 Δεκεμβρίου 1953) είναι Αμερικανίδα ηθοποιός βραβευμένη με Όσκαρ Β´ Γυναικείου Ρόλου για την ταινία του 1997 Λος Άντζελες: Εμπιστευτικό (L.A. Confidential).

 Πρώτα χρόνια 
Γεννήθηκε στην Αθήνα της Τζόρτζια στις 8 Δεκεμβρίου του 1953, δεύτερο από τα πέντε παιδιά μιας οικογένειας καλλιτεχνών. Ο πατέρας της ήταν μουσικός της τζαζ και η μητέρα της χορεύτρια μπαλέτου, σε πολλές ταινίες της Έστερ Ουίλιαμς.

Ως παιδί η Μπέισινγκερ ήταν ντροπαλή, κάτι που ώθησε τους γονείς της να την εγγράψουν σε σχολή χορού για να αποκτήσει κοινωνικότητα. Στα δεκαέξι της, ήδη με ύψος 1,70 μ. είχε μεταμορφωθεί σε μια πανέμορφη κοπέλα, που σάρωνε τους τίτλους καλλιστείων ομορφιάς για την ανάδειξη της "Junior Miss", μέχρι και τους τελικούς του διαγωνισμού, στη Νέα Υόρκη. Το 1970 της προσφέρθηκε συμβόλαιο στο πρακτορείο μοντέλων Ford και τρια χρόνια μετά ήταν ένα πετυχημένο Top Model, με αμοιβή 1.000 δολαρίων ημερησίως. Φωτογραφήθηκε για τα εξώφυλλα δεκάδων περιοδικών ενώ εμφανίσθηκε ως τραγουδίστρια σε κλαμπ του Γκρίνουιτς Βίλατζ, με το ψευδώνυμο "Τσέλσι".

 Κινηματογραφική καριέρα 
μικρογραφία|Η Κιμ Μπάσιντζερ στο Φεστιβάλ Αμερικανικού Κινηματογράφου του Ντωβίλ, Κάτω Νορμανδία, Γαλλία, Σεπτέμβριος 1989.
Στα 1976 η Μπέισινγκερ μετακόμισε στο Λος Άντζελες με σκοπό να διακριθεί στο Χόλυγουντ. Αρχικά έλαβε μέρος στο επιτυχημένο σίριαλ της τηλεόρασης Οι άγγελοι του Τσάρλι και ακολούθως υποδύθηκε μια πόρνη στην τηλεοπτική μεταφορά της ταινίας Όσο υπάρχουν άνθρωποι (From Here to Eternity) το 1979. Ιδιαίτερα όμως γνωστή έγινε παίζοντας στο πλευρό του Σον Κόνερι, το 1983, στο Ποτέ μην ξαναπείς ποτέ (Never Say Never Again). Ακολούθησε -την ίδια χρονιά- το Ένας άνδρας για όλες τις γυναίκες (The Man Who Loved Women) με τον Μπαρτ Ρέινολντς, το Ο καλύτερος (The Natural, 1984), όπου προτάθηκε για Χρυσή Σφαίρα Β' Γυναικείου Ρόλου, το Τρελός για έρωτα (Fool for Love, 1985), το ιδιαίτερα αισθησιακό 9 ½ εβδομάδες (Nine 1/2 Weeks, 1986), με συμπρωταγωνιστή τον Μίκι Ρούρκ), το Χωρίς οίκτο (No Mercy, 1986), το Ραντεβού στα τυφλά (Blind Date, 1987) και πολλά άλλα που εξακόντισαν την καριέρα και τις αποδοχές της στα ύψη, καθώς το 2000 έφτασε να λάβει 5 εκατομμύρια δολάρια για τη συμμετοχή της στην ταινία Ονειρεύτηκα την Αφρική (I Dreamed of Africa). Τρία χρόνια πριν, είχε τιμηθεί με Όσκαρ Β' Γυναικείου Ρόλου για την ερμηνεία της στο Λος Άντζελες: Εμπιστευτικό (L.A. Confidential, 1997). Οι πλούσιες απολαβές της της επέτρεψαν, στα μέσα της δεκαετίας του ΄80, να αγοράσει μια ολόκληρη πόλη, το Μπρέιζελτον, της πολιτείας που γεννήθηκε, καταβάλλοντας το ποσό των 20 εκατομμυρίων δολαρίων. Ωστόσο, στη συνέχεια αναγκάσθηκε να την πουλήσει.

 Προσωπική ζωή 
Η Μπέισινγκερ παντρεύτηκε δυο φορές αλλά και ισάριθμες χώρισε, με τους Ρον Σνάιντερ (από το 1980 έως το 1989) και Άλεκ Μπάλντουϊν (1993-2002), με τον οποίο απέκτησε ένα παιδί.

 Φιλμογραφία 
+ΈτοςΠρωτότυπος τίτλοςΕλληνική απόδοσηΡόλος1977Dog and CatΤζ. Ζ. Κέιν1978The Ghost of Flight 401Πρίσι ΦρέιζερKatie: Portrait of a CenterfoldΚέιτι Μακέβερα1981Hard CountryΤζόντιKilljoyΟι τέσσερεις ύποπτοιΛόρι Μπέντφορντ1982Mother LodeΔίψα για χρυσάφιΆντρεα Σπάλντινγκ1983Never Say Never AgainΠοτέ μην ξαναπείς ποτέ Ντόμινο ΠετάτσιThe Man Who Loved WomenΈνας άνδρας για όλες τις γυναίκεςΛουίζ1984The NaturalΟ καλύτεροςΜέμο Πάρις1985Fool for LoveΜέι / ετεροθαλής αδελφή του Έντι1986Nine 1/2 Weeks9 ½ εβδομάδες Ελίζαμπεθ ΜακΝήλNo Mercy Χωρίς οίκτο Μισέλ Ντιβάλ1987Blind DateΡαντεβού στα τυφλά Νάντια ΓκέιτςNadineΝαντίν: Αλεξίσφαιρος έρωταςΝαντίν Χαϊτάουερ1988My Stepmother Is an AlienΗ σεξωγήινη Σελέστ Μάρτιν1989BatmanΜπάτμαν Βίκι Βέιλ1991The Marrying ManΚυνηγώντας τη γυναίκα της ζωής μου Βίκι Άντερσον1992Final AnalysisΤελική ανάλυση Χέδερ ΈβανςCool WorldΧόλι Γουντ1993The Real McCoyΞανθιά & επικίνδυνηΚάρεν ΜακόιWayne's World 2Ο απίθανος κόσμος του Γουέιν 2Χάνι Χορνέ1994The Getaway Κάρολ ΜακόιPrêt-à-PorterΠρετ-α-πορτέΚίτι Πότερ1997L.A. ConfidentialΛος Άντζελες: Εμπιστευτικό Λιν Μπράκεν2000I Dreamed of AfricaΟνειρεύτηκα την Αφρική Κούκι ΓκάλμανBless the ChildΤο ευλογημένο παιδί Μάγκι Οκόνορ20028 Mile 8 MileΣτέφανιPeople I KnowΟι άνθρωποι που ξέρωΒικτόρια Γκρέι2004The Door in the FloorΠόρτα στο πάτωμα Μάριον ΚόουλElvis Has Left the BuildingΟ Έλβις δεν είναι πια εδώΧάρμονι ΤζόουνςCellularΤελευταία κλήση Τζέσικα Μάρτιν2006Even MoneyΣτο χείλος του τζόγου ΚαρολάινThe SentinelΣε επιφυλακή πρώτη κυρία Σάρα ΜπάλενταϊνThe Mermaid ChairΤζέσι Σάλιβαν2008The Burning PlainΤα σύνορα της μοναξιάςΤζίναWhile She Was OutΗ παγίδα ΝτέλαThe InformersΑχαλίνωτες νύχτες Λόρα Σλόαν2010Charlie St. CloudΑγάπης δίλημμα Κλερ Σεν Κλάουντ2012Black NovemberΚρίστι Μέιν2013Third PersonΤο τρίτο πρόσωπο ΙλέινGrudge MatchΕπιστροφή στο ρινγκ Σάλι2014One Square MileΚλερ ΤζέικομπςI Am HereΜαρία2016The Nice Guys Τζούντιθ Κάτνερ2017Fifty Shades DarkerΠενήντα πιο σκοτεινές αποχρώσεις του γκρι Έλενα Λίνκολν2018Fifty Shades FreedΠενήντα αποχρώσεις του γκρι: Απελευθέρωση 2021Back Home Againμητέρα αρκούδα (φωνή)

 Παραπομπές 

 Πηγές 


Κατηγορία:Φωτομοντέλα
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής